  Майя Бывальцева 22-тӥ пӧсьтолэзьлы Удмуртиын коронавирус инфекциен черлан 31 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь бамазы ивортӥзы. Выль черламъёс пӧлын: Ижкарын - 19 адями, Дэри ёросын – сизьым, Якшур-Бӧдья, Ува, Алнаш, Пичи Пурга ёросъёсын но Можгаын – быдэн одӥг. 47 адями йӧназ, соосты эмъюртъёсысь доразы лэзизы. Туннэ нуналлы элькунын выль коронавирус инфекциен черлан 2 сюрс 173 учыр лабораториосын зэматэмын. 1 сюрс 539 адями йӧназ, 42 мурт кулӥз. Та дыре 23-езлэн висисьёслэн тазалыксы секыт лыдъяське. Тодэ вайытом, нунал азьвыл озьы ик 31 выль висисьёсты шараязы вал. Тегъёс: Тазалык Ижкар висён Удмуртия коронавирус  